Diari Oficial de la Generalitat Valenciana


Sumari del DOGV 7236, del 18-03-2014 (2014/2141)

RESOLUCIÓ de 25 de febrer de 2014, de la Conselleria de Presidència i Agricultura, Pesca, Alimentació i Aigua, per la qual aprova la classificació, en classe primera, del lloc de titular de l'òrgan de gestió tributària de l'Ajuntament de Castelló de la Plana i així mateix es classifica per a la provisió pel sistema de lliure designació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7236

Data del DOGV
:   18-03-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/2141


Data del document
:   25-02-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 25 de febrer de 2014, de la Conselleria de Presidència i Agricultura, Pesca, Alimentació i Aigua, per la qual aprova la classificació, en classe primera, del lloc de titular de l'òrgan de gestió tributària de l'Ajuntament de Castelló de la Plana i així mateix es classifica per a la provisió pel sistema de lliure designació. [2014/2141]  
La Llei 12/2005, de 22 de desembre, va establir l'aplicació, al municipi de Castelló de la Plana, del règim d'organització dels municipis de gran població.  
En conseqüència, el ple de l'Ajuntament, en la sessió celebrada el dia 29 de novembre de 2012, va adoptar l'acord de crear l'òrgan de gestió tributària per a adaptar el seu règim orgànic i funcional al que disposa el títol X de la Llei 7/1985, de 2 d'abril, Reguladora de les Bases de Règim Local, en la seua redacció donada per la Llei 57/2003, de 16 de desembre, de Mesures per a la Modernització del Govern Local.  
Així mateix, en eixa sessió, es va acordar crear, en la plantilla de personal funcionari de l'Ajuntament, una plaça d'interventor/a tresorer/a, subgrup A1, pertanyent a l'escala de funcionaris/àries amb habilitació de caràcter estatal, subescala d'intervenció tresoreria, categoria superior.  
La Junta de Govern, en la sessió ordinària celebrada el dia 12 de juliol de 2013, va acordar modificar la llista de llocs de treball de l'Ajuntament per a l'any 2013, creant el lloc del titular de l'òrgan de gestió tributària, subgrup A1, pertanyent a l'escala de funcionaris/àries de caràcter estatal, subescala d'intervenció tresoreria, categoria superior i forma de provisió la lliure designació.  
La plantilla va ser publicada en el Butlletí Oficial de la Província de Castelló número 156, de 29 de desembre de 2012, i l'aprovació definitiva de la llista de llocs de treball per a 2013, en el Butlletí Oficial de la Província de Castelló número 116, de 26 de setembre de 2013.  
  
La Junta de Govern Local de l'Ajuntament de Castelló de la Plana, en la sessió celebrada el dia 22 de novembre de 2013, va adoptar l'acord d'aprovar la justificació de la responsabilitat especial associada al lloc de titular de l'òrgan de gestió tributària.  
En data 5 de febrer de 2014, ha tingut entrada en este centre directiu la Resolució de 17 de gener de 2014, del secretari autonòmic d'Hisenda i Pressupostos, per la qual autoritza l'Ajuntament de Castelló de la Plana per a poder cobrir, pel procediment de lliure designació, el lloc de titular de l'òrgan de gestió tributària.  
Per tant, fent ús de les competències que tinc atribuïdes per l'article 164.1 de la Llei de 23 de juny, de la Generalitat, de Règim Local de la Comunitat Valenciana, i l'article 6 del Decret 32/2013, de 8 de febrer, del Consell, pel qual regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Classificar, en classe primera, el lloc de titular de l'òrgan de gestió tributària de l'Ajuntament de Castelló de la Plana i així mateix classificar-lo per a la provisió per mitjà del sistema de lliure designació entre funcionaris amb habilitació de caràcter estatal pertanyents a la subescala d'intervenció tresoreria, categoria superior.  
  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades poden interposar-hi els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual la persona demandant tinga el seu domicili, en el termini de dos mesos comptador a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Comunitat Valenciana, d'acord amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar cap recurs en via administrativa. A més, hi ha la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptador des de l'endemà de la publicació d'esta resolució en el Diari Oficial de la Comunitat Valenciana.  
Tot això no impedix que les persones interessades puguen exercir qualsevol altra via que estimen oportuna.  
  
València, 25 de febrer de 2014.- El conseller de Presidència i Agricultura, Pesca, Alimentació i Aigua: José Císcar Bolufer.